Ihi mi ara ad yaweḍ lawan n rebbu n tmeṭṭut-nni ad ssiwlen i «lqabla»3 neɣ i temɣrat muqqren di leԑmer, tin yessnen ad tegzzem timiṭ , mi tarbu tyemmat-nni imir lqabla ad teddem llufan –nni ad seqareb ɣer lqaԑa ad s teqqar «ad tṣeḥḥiḍ akken tṣeḥḥa lqaԑa», imiren ad – as- tegzem timiṭ i llufan , ad texdm lḥenni , ma d timiṭ id tekkes akken ad teger d yiwen ubaḥnuq ad tejmeԑ ar daxel tabuqalt nn lmelḥ akked lmus-nni s wayes id segzem timiṭ ,ad sarsen tama n uqarruy –is anda yeggan llufan-nni. Mi ԑeddan 5 n yiseggasen ɣef timiṭ n teqcict ,ad tefk yemma-as i teqcicit ad tegzem s qabact d iḥricin d imectaḥ , iwakken ad teffeɣ teqcict -nni tuḥrict. Syen akken ad as –tesseč jida-s neɣ tameɣat meqqren di leԑmer-is taḥjurt n sker , neɣ ayen ẓiden ,akken ma yimɣur ad-llin yimeslayen-is lhan yernu d uḥediq akken ad s qqaren medden «ẓẓid uqemmuc-is »4.